Video:VerSKRIKKELik SNAAKS is inderdaad verskriklik snaaksVerSKRIKKELik SNAAKS is ‘n unieke kombinasie van skerpskerts en komediesketse wat ook by vanjaar se Aardklop kunstefees te sien is. ŉ Agter-die-skerms-video volg onderaan die berig. VerSKRIKKELik SNAAKS is ŉ Afrikaanse verhoogproduksie wat bestaan uit ŉ unieke kombinasie van skerpskerts- en komediesketse. Volgens Tobie Cronje, een van die akteurs in die produksie, is die produksie verlede jaar tydens skrikkeljaar op die planke gebring en vandaar die titel. Melt Sieberhagen en Hannes Brümmer is die skerpskertsers (oftewel ‘Stand-up Comedians’) wat die gehoor vermaak met onder meer improvisasiekomedie wat geïnspireer word deur idees uit die gehoor. Tobie, Lizz Meiring en Karin Wessels doen ŉ verskeidenheid van komediesketse. Lizz sê VerSKRIKKELik SNAAKS is kompilasie van verskillende komediestyle. “Ek glo dat mense min of meer almal vir dieselfde dinge huil, maar hulle lag nie altyd oor dieselfde dinge nie. Wat vir die een snaaks is, is vir ŉ ander een verbode,” sê Lizz. “Elke aand sien ek iets wat my verras.” VerSKRIKKELik SNAAKS sal ook by Aardklop te sien wees waar Hannes Muller Tobie se plek in die produksie sal inneem.